gl gl gl gl gl gl ca gl gl en it gl gl gl gl gl en gl en gl gl en pt gl gl en gl eo fr pt gl eu es gl gl gl gl gl gl gl gl gl eo gl gl gl gl gl gl gl gl gl fr gl es gl gl gl gl pl hu it gl gl eo it es gl gl gl gl gl gl pt gl gl gl eu gl gl gl gl gl gl gl gl gl en gl es
Os dicionarios enciclopédicos do CCG
A B C D E F G H I K L M N O P R S T U V Z
Fa Fe Fi Fl Fo Fu
Tradución latina do grego mythos, que na Poética de Aristóteles se refería tanto á disposición dos acontecementos na traxedia coma ao propio relato dos feitos.
Na súa aplicación narratolóxica, empregábel tamén en análise escénica e dramática, o termo pasou a empregarse coma a orde cronolóxica e causal dos feitos, tamén chamada “historia”, e oposta ao concepto de “trama”, “intriga” ou “argumento”, que implica a creación artística e a complexidade dispositiva pola cal se organizan eses feitos na obra resultante.
Nos seus Escritos sobre teatro (1963), Bertold Brecht entende a fábula aristotélica coma unha organización básica de acontecementos que, ao ser argumentada no drama, implicará un determinado relato da Historia e, por tanto, unha intervención comprometida sobre o mundo. Brecht, por iso, propón tomar os acontecementos da fábula e dispoñelos nunha estrutura argumental fragmentaria e descontinua, mesmo desordenada, que permita realizar a quen recibe a obra un exercicio crítico de confrontación de alternativas. Esa é a base do distanciamento, exercicio que faculta para a (re)construción desa fábula (ou historia) a través da recepción da peza.
← Mundos posíbeis, Teoría dos
O Consello da Cultura Galega é unha institución estatutaria creada polo Estatuto de Autonomía de Galicia para promover e difundir a lingua e a cultura galega e asesorar ás Administracións neses ámbitos
Pazo de Raxoi, 2 andar
15705 Santiago de Compostela
Información sobre o persoal
Consello da Cultura Galega. 2016